SCB จับมือ “Apartmentery” มอบโซลูชั่นจัดการห้องพัก
SCB จับมือ "Apartmentery" มอบโซลูชั่นจัดการห้องพักให้เจ้าของอพาร์ทเม้นท์ใช้ฟรี 6 เดือน
7 มี.ค. 2562

ธนาคารไทยพาณิชย์ จำกัด (มหาชน) หรือ SCB ขยายความร่วมมือดิจิทัลเพื่อช่วยเอสเอ็มอีทุกประเภทธุรกิจ ล่าสุดจับมือกับ Apartmentery ผู้ให้บริการระบบจัดการอพาร์ทเม้นท์ หอพัก และ ธุรกิจให้เช่าบนเว็บแพลตฟอร์ม มอบแพคเกจการใช้งานให้ลูกค้าเอสเอ็มอีใช้ฟรี 6 เดือน เพื่อช่วยให้เจ้าของธุรกิจหอพักสามารถจัดการการเก็บค่าเช่าได้อย่างสะดวก รวดเร็ว ด้วยการสร้างใบแจ้งหนี้ ใบเสร็จออนไลน์ พร้อมบริการชำระเงินผ่านคิวอาร์โค้ด สามารถบันทึกมิเตอร์น้ำ-ไฟ และคำนวณค่าเช่าห้องให้อัตโนมัติ ตอบไลฟ์สไตล์ของเอสเอ็มอียุคใหม่ได้อย่างลงตัว
สำหรับผู้สนใจสามารถสมัครขอใช้บริการได้ที่ ศูนย์ธุรกิจธนาคารไทยพาณิชย์ทุกแห่ง ตั้งแต่วันนี้จนถึงวันที่ 30 มิถุนายน 2562 โดยมี นางสาวอรุณี บุญเกิด (ที่ 2 จากซ้าย) ผู้อำนวยการ SME Value Partner ธนาคารไทยพาณิชย์ และ นายมะนะวัฒน์ สิทธิญาวณิชย์ (ขวาสุด) บริษัท อาร์แซซเค จำกัด ผู้ก่อตั้ง Apartmentery.com ร่วมประกาศความร่วมมือ